بائبلی بنیادیں – چھٹا ماڈیول – نئے عہد نامے میں خدا کی بادشاہی
تبادلہِ خیال کے لیے سوالات
1۔  اس سبق میں آپ نے سب سے اہم بات کیا سیکھی؟ یا ایسا کیا پہلو تھا جو آپ کی سمجھ میں نہیں آیا؟
2۔  خدا کی بادشاہی کی خوشخبری   موجودہ حالات آپ کے میں زندگی گزارنے کے انداز کو کس طرح متاثر کر رہی ہیں؟
3۔  خدا تمام مخلوقات پر مکمل اختیار رکھتا ہے۔ ہم اس حقیقت پر قدرتی آفات، بیماری، غربت، ایذا رسانی، جنگ، اور ناانصافی جیسے کٹھن حالات میں کیا ردِعمل ظاہر کریں؟
4 ۔آپ کی ذاتی ناکامیوں نے مسیح کے کام کی قدر و قیمت اور گہرائی سمجھنے میں کیا کردار ادا کیا ہے؟
5 ۔  خدا کی حتمی فتح اور اس کے دشمنوں کی شکست کے انتظار میں،  آپ اپنی  امید اور وفاداری کو کس طرح برقرار رکھتے ہیں؟
6۔ آپ دوسروں کو کیسے اُمید اور حوصلہ دلا سکتے ہیں کہ یسوع کی واپسی پر اُسے خدا کے دشمنوں پر فتح حاصل ہو گی؟
7 ۔کچھ ایسی رکاوٹوں، آزمائشوں، یا بندشوں کی فہرست بنائیں جن سے خدا نے آپ کو نجات دی ہے۔ کیا اس نجات نے دوسروں کی خدمت کرنے کے لئے آپ کے طریقے کو تبدیل کیا ہے؟ جواب کی وضاحت پیش کریں۔
8۔" ابھی۔۔ لیکن پُوری طرح نہیں  "کے بائبلی تصور سے آپ اس زوال شدہ دنیا میں کس طرح ایک وفادار مسیحی زندگی گزار سکتے ہیں؟
9 ۔ روحانی دشمنوں اور انسانی دشمنوں میں فرق  کو سمجھناکلیسیائی   خدمت اور آپ کی ذاتی منسٹری کےقیام میں کس طرح مدد دیتا ہے؟ وضاحت کریں۔
10 ۔جب ہم خدا کے دشمنوں سے مکمل نجات کے دن کی طرف نگاہ کرتے ہیں، تو اس دن کی ا ُ مید آپ کو ثابت قدم رہنے کے لیے کس طرح تحریک دیتی ہے؟
نظرثانی اور جائزہ:
"آج بہت سےمُناد  مسیح کی خوشخبری یا انجیل کو محض اُن اقدامات کے طور پر دیکھتے ہیں جن سے کوئی شخص مسیح میں نجات حاصل کر سکتا ہے۔ مگر یہ وہ تصور نہیں ہے جو یسوع کے ذہن میں تھا۔
اگرچہ ہمیں لوگوں کو یہ سمجھانے کے لیے تیار ہونا چاہیے کہ کس طرح مسیح کے پیروکار بنیں، مگر کلام مقدس میں خوشخبری اس سے کہیں زیادہ عظیم بات کے بارے میں ہے۔ یہ صرف کسی فرد یا گروہ کی نجات کے بارے میں نہیں بلکہ خدا کی بادشاہی کی فتح کی خوشخبری ہے" (ماخذ: مسودے کا صفحہ 2)۔
کیس سٹڈی:
کئی سال پہلے ایک مُلک پر ایک  نیک بادشاہ کی حکومت تھی جس میں غریبوں کا بھی خیال رکھا جاتا تھا۔ اُس کی رعایا خوش تھی۔اُسی دور میں ایک بدصفت بادشاہ بھی تھا جو اپنے  مُلک  کےلوگوں پر ظلم کرتا اور اُن کا استحصال کرتا    تھا۔ وہ نیک بادشاہ کے مُلک پر قبضہ کرنا چاہتا تھا تاکہ خود پوری سلطنت کا بادشاہ بن جائے۔ایک دن نیک بادشاہ اور اُس کی فوج نے برائی کی طاقتوں کو شکست دے دی۔ اگرچہ بدصفت بادشاہ کی فوج کے کچھ لوگ اب بھی اپنی سلطنت واپس لینے کی کوشش کر رہے تھے، مگر واضح تھا کہ اُن کی کامیابی کی کوئی امید باقی نہیں بچی تھی۔نیک بادشاہ نے ہر اُس شخص کے لیے صلح کی شرائط پیش کیں جو اُس کی بادشاہی میں شامل ہونا چاہے۔ باقی سب کو جلاوطن کر دیا گیا۔ کچھ لوگوں نے اُس کی شرائط کو قبول کیا اور نیکی کی  بادشاہت میں شامل ہو گئے۔
غور و خوض کے سوالات:
1 ۔ بد صفت بادشاہ کی بادشاہت کی شکست اور اُس کی سلطنت کے لوگوں کا نیک بادشاہت میں داخل ہونا — ان دونوں میں کیا فرق ہے؟ خوشخبری  نہ صرف افراد کے لیے معنی   رکھتی ہےبلکہ پوری دنیا کے لیے بھی ہے۔
2 ۔اپنے تدریسی گروپ  کے ساتھ مِل کر غور کریں : خوشخبری کا ایک حصہ یہ  بھی ہے کہ ایک دن د ُنیا نئی ہو جائے گی۔ شیطان دُنیا پر اپنے اِختیار کو قائم نہیں رکھ سکے گا۔ ہاں، یہ زمین آگ سے فنا ہو جائے گی، لیکن اس سے وہ نئی زمین پیدا ہو گی جس کا ذکر یسعیاہ 65 اور مکاشفہ 21 میں   ہے۔
3 ۔ خُوشخبری کا ایک اور حصہ یہ ہے کہ خدا کے لوگ نئے جسم حاصل کریں گے جو جلال میں بڑھ کر ہوں گے اور جن کی صلاحیتیں موجودہ جسموں سے کہیں بڑھ کر ہوں گی                                                                        (2 کرنتھیوں 15)۔
4 ۔آپ کی علاقے کے لوگ   "خوشخبری" کا کیا مطلب لیتے ہیں؟
5 ۔ آپ کے چرچ کے افراد "خوشخبری" کو کس زاویے سے دیکھتے ہیں؟
6 ۔ خود آپ نے "خوشخبری" کا کیا مفہوم سمجھا ہے؟
7۔ کیا اس سبق نے "خوشخبری"  کے مفہوم  کے بارے میں آپ کی کی سمجھ بُوجھ میں کوئی تبدیلی پیدا کی؟ وضاحت کریں اور اپنے تدریسی گروپ میں اس پر گفتگو کریں۔
عملی مشق:
• ایمانداروں سے خوشخبری کے بارے میں گفتگو کریں اور اس میں شامل وسیع پہلوؤں پر روشنی ڈالیں۔ اُن کا ردعمل نوٹ کریں۔
• یہی گفتگو کسی ایمان نہ رکھنے والے فرد سے کریں۔ اُس کا ردعمل نوٹ کریں۔ خوشخبری کے بارے میں اپنی گفتگُو کو مزید مؤثر بنانے کے لئے اپنے دلائل اور نکات پر نظرِ ثانی کریں۔

